La propuesta lliteraria, musical y audiovisual ‘A lluz, Orión e a nova lluz’ preséntase n'A Veiga na iniciativa Xuntoiro
#000000
A Veiga va acoyer los dos sábados vinientes Xuntoiro, un alcuentru cultural alredor del gallego-asturiano que va dedicar la primer xornada al públicu adultu y la segunda, a les neñes y neños. Nel marcu del mesmu va presentase la propuesta lliteraria, musical y audiovisual ‘A lluz, Orión e a nova lluz’ que Miguel Rodríguez Monteavaro preparó na Residencia Literaria 1863 d’A Coruña gracies a la beca 'Asturies'.
#000003
Dividíu en dos partes, un poemariu y una pieza audiovisual pa llevar al escenariu, esta obra ponse n'escena oficialmente per primer vegada esti sábadu a les 19.30 hores na Casa da Cultura da Veiga. "Ten como obxetivo a visualización del contacto entre a poesía y as formas novas d’espresión audiovisual del siglo XXI", espliquen dende la Conseyeiría de Cultura, Política Llingüística y Turismo, qu'organiza Xuntoiro.
#000004
Rodríguez Monteavaro escribió la mayor parte del mismu nel mes d'estancia de la Residencia Literaria 1863, l'avientu pasáu, gracies a la ‘Beca Asturies de Lliteratura Asturiana en Residencia’, qu'esti añu va disfrutar Pablo X. Suárez. Ufre 31 díes a autores n’asturianu o gallego-asturiano pa la creación lliteraria nun contestu afayadizu al empar que da la oportunidá de vivir la vida cultural d’A Coruña.
#000005
Paséu lliterariu per la ría del Eo
#000006
Xuntoiro apuerta a la vida cultural del occidente del país pa “xuntar propostas lliterarias, musicales y escénicas qu’amostran a vitalidá creativa d’esta llingua y forman parte imprescindible del texido cultural y social da zona”. Col nome de ‘Riada Literaria’, esta primer xornada va entamar a les 11.45 hores na Casa Cultura cola presentación del llibru ‘Contos eonaviegos’ editáu con motivu de la XLIII Semana das Lletras Asturianas y la mesa redonda ‘A narrativa eonaviega’, moderada por Ricardo Saavedra, na que participen Rafael Cascudo, Emma Méndez y Christian Lanza.
#000007
Yá de tarde, a les 15.30 hores va celebrase un paséu lliterariu en llancha pela ría del Eo nel que van tomar parte la impulsora de la Residencia Literaria 1863, la poeta gallega Yolanda Castaño; Sergio Gutiérrez Camblor; Rodríguez Monteavaro; Belén Rico Prieto; Carmen Siñeriz; y Ugia Pedreira. La salida va ser n’As Figueiras y ye necesario inscripción previa, nel corréu electrónicu , al ser les places llendaes.
#000008
Va poner el ramu a la xornada la presentación de ‘A lluz, Orión e a nova lluz’ nel Auditorio Félix Menéndez de la Casa Cultura, anque l’actividá va siguir el sábadu siguiente, 3 d’avientu. Nesti casu los protagonistes van ser les neñes y neños.
#000009
Yá de tarde, va desendolcase la segunda sesión dende les 17 hores col cuentu participativu ‘As mías pitas’, sesiones nueves del taller, la creación de teatru de papel ‘A nena dos gorrióis’ y una visita guiada a la esposición ‘Nía’. El grupu musical Albióis, pa pesllar, va repasar la música editada en gallego-asturiano a les 19.30 hores nel Auditoriu Félix Menéndez.
#000011
La Fundación Almastur, que naz pa la "defensa, espardimientu, estudiu y divulgación de la cultura asturiana en toles sos manifestaciones", va presentase a nun tardar en sociedá. Carlos Rubiera, presidente del so Patronatu, esplicaba va unos meses a esta iniciativa.
#000013